સોમનાથ જીલ્લામાં એક તરફી પ્રેમપ્રકરણની ચકચારી ઘટના સામે આવી છે. એક તરફી પ્રેમમાં પાગલ પ્રેમીએ સગીર યુવતીના પેટમાં ચપ્પાના ઘા મારી તેની નિર્મમ હત્યા કરી દીધી. પ્રાપ્ત માહિતી અનુસાર, યુવતીએ આ યુવકનો પ્રેમ પ્રસ્તાવ 35 વખત ઠુકરાવી દીધો હતો, જેથી નારાજ થઈ યુવક યુવતીના પેટમાં 35 ચપ્પાના ઘા કરી તેની હત્યા કરી દીધી. પોલીસે આરોપી યુવક અને તેના પિતાની હાલમાં ધરપકડ કરી લીધી છે.આ ઘટના સોમવારની છે. પોલીસે યુવતીની લાસ કબજે લઈ લીધી છે. યુવતીની ઓળખ વિનિશા ઠક્કર તરીકે કરવામાં આવી છે. વિનિશા અંબુજા સ્કૂલમાં અભ્યાસ કરતી હતી. પોલીસે જણાવ્યું કે, આરોપી કશ્યપ પુરોહિત પણ આજ સ્કૂલમાં તેની સાથે અભ્યાસ કરતો હતો, પરંતુ તેણે 12માં ધોરણ બાદ અભ્યાસ છોડી દીધો હતો. આરોપી યુવકના પિતા પૂજારી છે.